Rio Grande (cinta de 1950)

:*Iste articlo ye sobre una cinta estausunidense de l'anyo 1950; ta atros usos, se veiga *'Rio Grande***.




***Rio Grande**'' ye una [[cinta]] de l'anyo [[1950]] de [[cine estausunidense]], un [[western]] [[Cine de romance|romantico]] en [[blanco y negro]] dirichiu y produciu por [[John Ford]] ta rematar a suya ''[[trilochía d'a caballería]]'' chunto con ''[[Fort Apache (cinta)|Fort Apache]]'' ([[1948]]) y ''[[She Wore a Yellow Ribbon]]'' ([[1949]]). Producida por John Ford y [[Merian C. Cooper]] (no acreditaus) ta las productoras ''[[Republic Pictures]]'' y ''[[Argosy Pictures]]'' seguntes un [[guión]] [[Guión adaptau|adaptau]] por [[James Kevin McGuinness]] d'una historia de [[1947]] publicada en ''[[Saturday Evening Post]]'' por [[James Warner Bellah]], ''Mission With No Record'', con una [[Banda Sonora Orichinal]] de [[Victor Young]] y una [[dirección de fotografía]] de [[Bert Glennon]], en l'elenco d'a cinta se puet mencionar a bels actors como [[John Wayne]] y [[Maureen O'Hara]] (protagonistas d'a cinta), [[Ben Johnson (actor)|Ben Johnson]], [[Claude Jarman Jr.]], [[Harry Carey Jr.]], [[Chill Wills]], [[J. Carrol Naish]], [[Victor McLaglen]], [[Grant Withers]] y [[Stan Jones]]. Tamién cal destacar al [[grupo musical]] ''[[Sons of the Pioneers]]''.

== Argumento ==
Mientres o verano de [[1879]] (quince anyadas dimpués d'as "[[campanyas d'a val d'o Shenandoah]]") ninvían a lo [[tenient coronel]] Kirby Yorke en a muga de [[Texas]] con o [[2º Rechimiento de Caballería d'Estaus Unius|2º Rechimiento]] de [[Caballería]] ta esfender a los colons que i viven d'os ataques d'os [[apache]]s. York se troba con muita presión en no disponer de suficients [[tropa]]s ta cumplir la suya misión y en trobar-se con que los apaches bien luego d'os suyos ataques marchan a refuchiar-se en [[Mexico]], luent d'as posibilidaz de Yorke de perseguir-los. Tanimientres, York consigue fer presonero a lo chefe d'os apaches.

Simultaniament, en plegar os nuevos [[recluta]]s que li ninvían, York troba entre éls como [[soldau]] a Jefferson Yorke, lo suyo fillo a qui no heba visto mientres as zagueras quince anyadas. Jefferson, encara que matriculau en l'[[Academia militar de West Point]], heba suspendiu y bien luego s'alistó como soldau. Jefferson li diz a su [[pai]] que no aspera garra tracto especial motivau en estar su fillo y li diz que él no ha solicitau ixe destín. Kirby accede a los deseyos de su fillo, qui se fa amigo de Travis Tyree (qui s'heba alistau en fuyindo d'a persecución d'a Lei) y de Daniel "Sandy" Boone. En plegar dos ''[[marshal]]'' que son buscando a Tyree diz que por "[[homicidio involuntario]]", iste fa lo tutón dezaga d'un [[caballo]] y no lo descubren.

Tamién plega en o fuerte Kathleen, la esposa de Kirby, que porta tamién quince anyadas deseparada d'o suyo esposo y que busca a lo fillo ta que torne enta casa. No quiere saber cosa d'o suyo mariu porquemientres a [[Guerra Civil estausunidense]] York, cumplindo órdens, fogarció ''Bridesdale'', la casa familiar de Kathleen. Antiparte, chunto con York tamién se troba lo [[sarchento|sarchento mayor]] Quincannon, qui estió mal apler en dar-li a York lo [[brandón]] ta cremar ''Bridesdale'' y Kathleen tampoco no lo perdona. D'atra man, Jefferson tamién s'encara con su mai y li diz que él quiere continar en l'exercito. Encara que discutindo por o futuro d'o suyo fillo, entre Kathleen y Kirby reviscola poquet a poquet l'antigo [[amor]].

En ixe inte los apaches atacan una nueit o fuerte y liberan a su chefe, y Kirby Yorke marcha dezaga d'éls con un destacamento. Tamién plega un ''marshal'' qui obtiene que engarcholen a Travis Tyree dica que torne lo tenient coronel, qui ye o solo que puet autorizar la entrega d'o soldau. Kirbye Yorke persigue a los indios fuchitivos dica la muga con [[Mexico]], a on se troba con una patrulla de l'[[exercito mexicano]], qui lis diz que no pueden trescruzar la muga, y torna en lo suyo fuerte, decepcionau. Sindembargo, Travis consigue fuyir con l'aduya d'o sarchento mayor Quincannon y d'o medico d'o rechimiento y busca enforiquiau dica que lo ''marshal'' albandone y marche; ta fuyir ha robau lo caballo de Kirbye. [[Philip Sheridan]] plega en o fuerte. Sheridan heba estau lo chefe de Kirbye mientres la guerra civil y agora ye qui manda sobre las tropas d'a muga. Ordena a lo tenient coronel que trescruce lo [[río Grande]] ta dentrar en Mexico y perseguir a los [[apaches]], encara que ye conscient de que ixo puet provocar un greu incident diplomatico, pero ye una orden oral, no escrita. Si Yorke triunfa, garra problema; pero si no, será chuzgau en un [[consello de guerra]], encara que Sheridan li promete que los [[Chuez|chueces]] d'ixe consello serán toz antigos companyers d'as campanyas d'a val d'o [[río Shenandoah]].

Antes de marchar contra los apaches, Kirby Yorke decide portar a los ninos y las mullers, ta guarenciar la suya seguridat, enta [[Fort Bliss|Fort Bienaventuranza]], pero los apaches los atacar y fan presoners a los ninos. Jefferson Yorke, que ye un d'os soldaus de protección d'a colla, marcha enta lo fuerte ta pedir aduya y los indios cuasi lo capturan, en salvando-lo Travis Tyree, qui yera seguindo-los. Finalment, lo grupo d'escolta se replega con o grupo principal mandau por lo tenient coronel Kirby Yorke y marchan toz dezaga d'os indios dica dentrar en Mexico, ta liberar a los ninos y ta rematar con o periglo d'os apaches.

== Elenco ==


== Rodache ==
Lo rodache d'a cinta se fació en [[Monument Valley]] en l'estau d'[[Arizona]] y en bels atros puestos d'o sud-ueste de l'estau d'[[Utah]] amanaus a lo [[río Colorado]], encara que l'acción d'a cinta se sitúa en l'estau de [[Texas]].

== Se veiga tamién ==
* [[Cine en 1950]].
* [[Cintas de 1950]].

== Referencias ==


== Vinclos externos ==

*  [https://www.imdb.com/title/tt0042895/ ''Rio Grande''] en [[Internet Movie Database]].
*  [https://www.allmovie.com/movie/v41473 ''Rio Grande''] en [[AllMovie]].
*  [https://www.tcm.com/tcmdb/title/24068/enwp ''Rio Grande''] en [[TCM Movie Database]].
*  [https://catalog.afi.com/Catalog/moviedetails/26472 ''Rio Grande''] en l' ''[[American Film Institute Catalog]]'' de l**American Film Institute*.
*  /  [https://www.filmaffinity.com/es/film137454.html *Rio Grande*] en [[FilmAffinity]].
*  [http://www.allocine.fr/film/fichefilm_gen_cfilm=5214.html *Rio Grande*] en [[Allociné]].
*  [https://www.rottentomatoes.com/m/rio_grande *Rio Grande''] en Rotten Tomatoes.